Ацэнка фільма, калі гэта экранізацыя ці карціна, “створаная па матывах”, паводле першакрыніцы — распаўсюджаная памылка гледача, якая замінае ўспрымаць твор у яго аўтарскай чысціні і асаблівасці канцэпцыі. Несправядлівае стаўленне да кіно толькі як да прыдатку да літаратуры часта становіцца прычынай няправільнага кірунку аналізу і перадузятых каментарыяў. Яно ж можа стаць і памылкай рэжысёра, які з сумніўнымі, але дакладна не аўтарскімі амбіцыямі захоча перанесці прозу на мову кіно, не разумеючы, што яе акуратны пераказ — гэта нудна і непатрэбна.